Source: https://beta.e-justice.europa.eu/printAll.do?init=true&member=1&action=printAllMS&idCountry=mt&MALTA=&useContId=37398&idTaxonomy=171&plang=cs
Timestamp: 2019-12-15 20:32:58+00:00

Document:
1. JOGAIM BŰNCSELEKMÉNY MIATT FOLYTATOTT NYOMOZÁS SORÁN
2. JOGAIM A TÁRGYALÁSI SZAKBAN
Van-e lehetőség egyezségre/békéltetésre vagy arra, hogy közvetítés kezdődjön az elkövető és köztem?
Csatlakozhat az eljáráshoz úgynevezett magánfélként is. Kérelmet kell benyújtania a bírósághoz. A bíróság megvizsgálja a kérelmét és eldönti, hogy engedélyezi-e önnek, hogy magánféllé váljon. Magánfélként ön jelen lehet minden bírósági tárgyaláson, még a zárt tárgyalásokon is.
A tárgyalás során önt megillető jogok attól függően különbözőek, hogy melyik bíróság tárgyalja az ügyét:
Ha az ügyében rendőrtiszt képviseli a vádat a törvényszék előtt, szinte ugyanolyan jogok illetik meg önt, mint a vádlottat: ön vagy az ügyvédje benyújthat bizonyítékokat, kérdéseket tehet fel a tanúknak (a vádat képviselő rendőrtiszt útján), stb.
Ha az ügyében a főügyész, a főügyész helyettese vagy egy ügyész képviseli a vádat a büntetőbíróság előtt, ön csak abban az esetben lehet jelen a tárgyaláson és adhat elő a büntetéshez kapcsolódó érveket, ha az esküdtszék bűnösnek találta az elkövetőt.
A tárgyalás során ajánlatos – de nem kötelező – ügyvéd segítségét igénybe vennie; az ügyvéd szolgáltatásaiért fizetnie kell. Önnek kell viselnie a tárgyalásban való részvételéhez kapcsolódó minden más költséget is (pl. útiköltségek, fizetés nélküli szabadság stb.). A máltai jog nem rendelkezik az ilyen költségek megtérítéséről.
Az ügyvédjének lehetővé teszik, hogy megtekintse az ügy aktájában szereplő valamennyi dokumentumot és jegyzeteket készítsen, vagy másolatokat kérjen iratokról. Ha azonban az ügyét a büntetőbíróság tárgyalja esküdtszék részvételével, az ügy aktájához csak a főügyész, a feltételezett elkövető és az ő ügyvédje kap hozzáférést.
A tárgyalási szakban önt valószínűleg beidézik kihallgatásra tanúként. Értesítést kap a kihallgatás helyéről és idejéről. Az értesítést vagy rendőrtiszt adja át, vagy postai úton küldik meg. Nem kötelező megjelennie a kihallgatáson, de ajánlatos részt vennie rajta, mert ha a bíróság úgy véli, hogy az ön vallomása fontos, intézkedhet annak érdekében, hogy ön megjelenjen a következő tárgyaláson.
Nem köteles azonban válaszolni olyan kérdésekre, illetve bemutatni olyan iratokat vagy más bizonyítékokat, amelyek révén adott esetben önmagát vádolná bűncselekmény elkövetésével.
Egyes esetekben lehetőség van arra, hogy:
úgy hallgassák ki, hogy ne kerüljön közvetlenül kapcsolatba az elkövetővel;
a lakhelyén hallgassák ki; és/vagy
tanúvédelmi program hatálya alá helyezzék.
Ha ön 16 éven aluli gyermek és bírósági tárgyaláson ki kell hallgatni, kérheti, hogy videokonferencia útján hallgassák ki. Ebben az esetben nem kell megjelennie a bíróságon és jelen lennie a tárgyalóteremben.
Ha önt gyermekként a feltételezett elkövető tartja el (pl. a feltételezett elkövető a szülője), önt biztonságos környezetben helyezik el, általában a Társadalmi Szolidaritási Minisztérium egy létesítményében, ahol szociális munkásoktól és pszichológusoktól kap segítséget.
Gyermekként kaphat segítséget a rászoruló gyermekek és családok országos szociális jóléti szervezetétől, az Appoggtól is. A segítségnek részét képezheti pszichológiai tanácsadás, szociális támogatás, tanácsadás stb. Ezek a szolgáltatások ingyenesek és nem kapcsolódnak a büntetőeljáráshoz.
A tárgyalási szakban nem áll az áldozatok rendelkezésére ingyenes jogi segítségnyújtás.
Ha az elkövetőt nem vették őrizetbe, és ön fél tőle, akkor ön vagy az ügyvédje kérhetik az ügyével foglalkozó rendőrtiszttől, hogy tiltsa meg az elkövetőnek, hogy megközelítse önt. A rendőrtiszt ekkor kéri a bíróságtól egy ilyen végzés kibocsátását. Amikor a bíróság meghozza a végzést, felszólítja az elkövetőt, hogy garanciaként fizessen meg egy bizonyos (általában 100 és 2300 euró közötti) pénzösszeget. Ha az elkövető megszegi a bírósági végzést, nem kapja vissza ezt az összeget.
Ha önt a bírósági tárgyalás során történő kihallgatásra idézték és úgy érzi, hogy veszélyben van, kérheti, hogy úgy hallgassák ki, hogy ne kerüljön közvetlen kapcsolatba az elkövetővel. A bíróság ezt megteheti úgy, hogy önt takarásban (pl. nem átlátszó függöny mögött) helyezi el, vagy a kihallgatást az ön jelenléte nélkül, videokonferencia útján folytatja le.
A máltai jog szerint ön csak úgy igényelhet kártérítést az elkövetőtől, hogy polgári jogi igényt nyújt be polgári bírósághoz. Nincs lehetőség arra, hogy a büntetőeljárás keretében igényeljen kártérítést.
Az ügyét tárgyaló bíróság mindazonáltal bizonyos esetekben elrendelheti, hogy az elkövető térítse meg önnek az okozott károkat. Ez két esetben történhet meg:
Ha a bíróság szabadságvesztésre ítéli az elkövetőt, de elhalasztja a büntetés végrehajtását, akkor elrendelheti, hogy az elkövető fizessen önnek kártérítést a bűncselekmény által okozott minden veszteségért, sérelemért vagy kárért.
Ha a bíróság próbára bocsátja az elkövetőt (kötelező intézkedések szabadságvesztés nélkül), akkor elrendelheti, hogy az elkövető fizessen önnek legfeljebb 1164,69 euró összegű kártérítést.
Ha 2006. január 1. után elkövetett erőszakos bűncselekmény áldozatává vált, kérelmezhet pénzügyi kártalanítást az államtól. Olvassa el az Európai Igazságügyi Hálózat ismertetőjét a bűncselekmények áldozatainak Máltán nyújtott kártalanításról (hamarosan elérhetővé válik angolul és máltaiul).
Nincs lehetőség békéltetésre vagy arra, hogy közvetítés kezdődjön az elkövető és ön között a tárgyalási szakban. Ha azonban valamilyen okból már nem kívánja, hogy az elkövető ellen eljárást folytassanak (pl. mert megbocsátott neki), a tárgyalás során tehet ilyen értelmű nyilatkozatot a bíróság előtt. A bíróság figyelembe veszi az ön nyilatkozatát, amikor határoz az ügyről.
Külföldiként megilleti a fent ismertetett valamennyi jog. A máltai jog nem rendelkezik ingyenes tolmácsolásról vagy iratok ingyenes lefordításáról a tárgyalási szakban. Igénybe veheti azonban tolmács segítségét, ha megfizeti a szolgáltatásait.
Ha külföldön van a lakóhelye, telefon- vagy videokonferencia útján is kihallgathatják tanúként. Ezenkívül ha külföldön kell átvennie egy iratot, annak egy ön által értett nyelven készült másolatát elküldik önnek postai úton, mellékelve az adott irattal kapcsolatos jogainak és kötelezettségeinek magyarázatát és annak ismertetését, hogyan kaphatja meg az eredeti iratot.
A próbára bocsátásról szóló törvény – angolul és máltaiul
A bűncselekményekkel okozott sérelmek megtérítésének szabályai – angolul és máltaiul
3. JOGAIM AZ (ELSŐ) TÁRGYALÁS UTÁN
Fellebbezhetek az ítélet ellen vagy ha a vádlott bűnösségét nem állapítják meg?
Van lehetőség további fellebbezésre?
Milyen jogaim vannak azt követően, hogy a bíróság ítélete jogerőre emelkedik?
A tárgyalás bírósági határozattal ér véget, amely megállapítja a vádlott büntetőjogi felelősségét vagy felmenti őt. Ha a vádlott bűnös, a bíró büntetést szab ki rá. A máltai jog szerint csak a vádlottnak és a főügyésznek van joga fellebbezni a büntetőjogi felelősség megállapítása vagy a felmentés és/vagy a büntetés ellen a fellebbviteli büntetőbírósághoz.
Ha azonban fellebbezést nyújtottak be, és ön magánfél volt az első tárgyalás során, az ügyvédjének lehetőséget adnak arra, hogy megtekintse a fellebbezési eljáráshoz kapcsolódó valamennyi lényeges iratot.
A fellebbviteli büntetőbíróság határozata ellen nincs lehetőség további fellebbezésre.
A bíróság ítéletének jogerőre emelkedését követően ön megkapja a határozat másolatát. Ha az elkövetőt szabadságvesztésre ítélték, ön kérhet további információkat a rendőrségtől arról, hogy az elkövető milyen körülmények között tölti le a büntetést. A rendőrség megtagadhatja ilyen információk szolgáltatását, ha azokat biztonsági megfontolásokból titkosították.
4. BŰNCSELEKMÉNYEK ÁLDOZATAINAK SEGÍTÉSE ÉS TÁMOGATÁSA
Apogg – Rászoruló Gyermekek és Családok Országos Szociális Jóléti Szervezete
Máltai Áldozatsegítő
Az Appogg szociális munka útján történő beavatkozást, pszichológiai tanácsadást, segítséget, támogatást és tanácsadást nyújt az áldozatok számára, különösen az olyan veszélyeztetett csoportoknak, mint a gyermekek és a családon belüli erőszak áldozatai.
Az Apogg – Rászoruló Gyermekek és Családok Országos Szociális Jóléti Szervezete
a Családügyi és Társadalmi Szolidaritási Minisztérium Szociális Jóléti Szolgáltatási Alapítványának részét képezi;
szociális munka útján történő tartós beavatkozást, pszichológiai tanácsadást, segítséget, támogatást és tanácsadást nyújt általában véve az áldozatok számára, de különösen az olyan veszélyeztetett csoportoknak, mint a gyermekek és a családon belüli erőszak áldozatai;
ingyenes szolgáltatásokat nyújt, amelyek nem függenek az elkövető eljárás alá vonásától és a büntetőjogi felelősségének megállapításától.
Honlap: http://www.appogg.gov.mt/
A Máltai Áldozatsegítő szakszerű, független, bizalmas és pártatlan tájékoztatást nyújt a bűncselekmények áldozatainak a jogaikról és az általuk igénybe vehető szolgáltatásokról és segítségről.
A Máltai Áldozatsegítő
független szervezet, nem része a rendőrségnek, bíróságnak vagy bármilyen más büntetőügyi igazságszolgáltatási szervezetnek;
szakszerű, független, bizalmas és pártatlan tájékoztatást nyújt a bűncselekmények áldozatainak a jogaikról és az általuk igénybe vehető szolgáltatásokról és segítségről;
tájékoztatást kínál Málta büntetőügyi igazságszolgáltatási rendszeréről és a büntetőeljárásokról;
ingyenesen nyújt szolgáltatásokat, amelyek attól függetlenül igénybe vehetők, hogy tettek-e feljelentést, vagy hogy mikor történt a bűncselekmény.
Honlap: http://victimsupport.org.mt/

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság